Rikunarita-ORG/Wikinium huggingface dataset:
# FIFA

Li flagga del FIFA
Li **FIFA** (*Federation International del Football Associationes*) es li international organisation mundal del football. Li **FIFA** organisa li international football e arrangea li Championatu Mundal de Football.

Li FIFA esset fundat li 21 de may 1904 in Paris (Francia)

Li centrale de FIFA es in Zúrich (Svissia). Li FIFA consiste ex six continental associationes de football. 209 associationes national de football es membres del FIFA.

Li presidente del FIFA es desde li li 26-im de februar 2016 Gianni Infantino (Svissia)

## Li continental associationes del FIFA

Li six continental associationes del FIFA es

* Africa: Confederation Africa de Football (CAF)
* Asia: Asian Football Confederation (AFC)
* Europa: Union del Europan Football Associationes (UEFA)
* Nord-America e Central America: Confederation de Nord e Central American e Caribean Association Football (CONCACAF)
* Oceania: Oceania Football Confederation (OFC)
* Sud-America: Confederation Sudamerican de Football

## Externi ligamentes

* www.fifa.com
# Giuseppe Peano

| Giuseppe Peano |
| --- |
| Giuseppe Peano |
|  |
| **Land** | Italien Italia |
| **Nascentie** | 28-im de septembre 1934 |
| **Morte** | 20-im de april 1934 in Torino |
| **Ocupation** | Matematico |
|  |  |
|  |  |
|  |  |

**Giuseppe Peano** esset un matematico de Italia e creator del international auxiliari lingue Latino sine Flexione. Il nascet ye li 27-im de august 1858 in Spinetta (hodie: Cuneo) in li region Piemont in Italia e morit ye li 20-im de april 1934 in Torino.

Giuseppe Peano esset li filio de un farmero, ma il studiat matematica in Torino. Il fat su doctoratu e devenit in li annu 1880 professor por matematica al universitá de Torino. In li annu 1881 Giuseppe Peano fundat li revúe *Rivista di matematica*.

In li matematica li grand tema de Giuseppe Peano esset li logica. Su altri grand tema es li axiomas in li matematica.

## Latino sine flexione

In li annu 1903 Giuseppe Peano developat Latino sine flexione quam international auxiliari lingue. Su idé esset prender un simplificat forme del classic latin quam international lingue. Li lingue havet in li comense anc li nómine *Interlingua*. Til li annu 1950 pluri scientific articules in revúes esset scrit in Latino sine Flexione.
# Elvis Presley

| Elvis Presley |
| --- |
|  |
|  |
| **Land** | USA USA |
| **Nascentie** | 8-im de januar 1935 |
| **Morte** | 16-im de august 1977 in Memphis, (Tennessee) |
| **Ocupation** | musico, actor |
|  |  |
|  |  |
|  |  |

**Elvis Aaron Presley** esset un famosi musico de USA. Il nascet li 8-im de januar 1935 in Tupelo, Mississippi e morit li 6-im de august 1977 in Memphis (Tennessee). Elvis Presley vendit plu quam un miliarde discos e il portat anc li nómine *Rey del Rock and Roll*. Il esset del max successosi musicos del historie.

Inter 1956 e 1969 Elvis Presley ludet in 31 filmes. Il morit in li etá de 42 annus pos un atacca de cordie.

Elvis Presley esset maritat con Priscilla Presley e li cuple have un filia Lisa Marie Presley.
# Hong Kong

Li flagga de Hongkong
**Hongkong** es un metropole e region con special jures in li Popul Republica de China. Inter 1899 e 1997 Hongkong esset per un contrate luat del Reyatu Unit. It retornat quam region con special jures, oficial *special economic zone* a China.

Hongkong es situat in li sud-ost del Popul Republica China al costa del Pacific Ocean in Asia. It have 7.097.600 (2010) habitantes. It es situat sur un peninsul con 263 insules. It have un area de 1104 quadrat-kilometre.

* Chef del administration: Carrie Lam

## Statu

China ha garantit a Hongkong in li contrate 1997 que it posse retener su líber mercate-economie e su democratie in contrarie al comunist un-partise sistema e statal economie del Popul Republica China per li formul *un state, du sistemas*. Li special statu de Hongkong deve secun li contrate con li Reyatu Unit durar til li annu 2047.

## Historie

* 1841 Li Reyatu Unit ocupat Hongkong in li Unesim Opium Guerre con China.
* 1843 Hongkong devenit un colonia del Reyatu Unit.
* 1898 China luat li territoria de Hongkong al Reyatu Unit por 99 annus.
* 1997 Hongkong esset retornat al China del Reyatu Unit e recivet un special autonomie quam special economic region.

## Economie

Hongkong es un important centre de economie e financie.

## Sport

Hongkong partiprende con su propri sportistes e national selectiones al international evenimentes del sport quam li Olimpic Ludes sub li nómine *Hongkong, China*.

.
# Li Keqiang

Li Keqiang
**Li Keqiang** esset un politico del Popul Republica China. Il nascet li 1-im de julí 1955 in Hefei in li provincia Anhui e morit ye li 27-im de octobre 2023 in Shanghai. Li Keqiang esset inter li 15-im de marte 2013 e li 11-im de marte 2023 prim ministre de China. Li Keqianf es membre del Comunist Partise de China.

## Personal e professional vive

Li Keqiang studiat jurisprudentie e economica in Beijing.

Li Keqiang esset maritat con Cheng Hong. Li cuple havet un filia, qui studiat in li USA.

## Political cariera

* 1976 Li Keqiang devenit membre del Comunist Partise de China.
* 1993-1998 Unesim secretario del Comunist Liga de Yunesse de China.
* 2002-2004 Unesim secretario del Comunist Partise de China in Henan.
* 2004-2007 Unesim secretario del Comunist Partise de China in Liaoning.
* 2008-2013 Unesim vice-prim ministre del Popular Republica China.
* 2013-2023 Li Keqiang esset Prim ministre del Popular Repulica China inter li 15-im de marte 2013 e li 11-im de marte 2023.
# Smartfon

Galaxy Smartfones de Samsung
**Smartfon** es un telefon portabil, quel es un combination inter telefon e computator. Li parol *smartfon* deriva de anglesi e significa *telefon intelligent*, ma ti parol devenit international. Smartfones es instrumentes electronic e besona electricitá e smartfones include batteries.

Smartfones es ligat con li internet. Li instrumentes functiona per diversi aplicationes.

## Sistema de operation

Li max grand parte usa quam sistema de operation Android, quel esset developat de Google o iOS, quel esset developat del firma Apple
# Amfibie

In sensu horlogic de dextre superiori: un *Seymouria*, un mexican fossant cecilian, un triton oriental, e un folie-verdi ran arboreal
Li **amfibies** es ectotermic, tetrapodal vertebrates del classe **Amphibia**. Ili habita un larg varietá de domicilies con li majoritá del species viver intra terrestri, fossorial, arboreal, o dulci aquatic ecosistemas. Li amfibies tipicmen comensa quam larves vivent in aqua, ma alcun species ha developat adaptationes de conduida a evitar to. Li yunellos generalmen suffre metamorfose ex larve con branches a un adult forme que spira aere con pulmones. Amfibies usa lor pelle quam un respiratori superficie secondari e alcun micri terrestri salamandres e ranes ne have pulmones e usa solmen lor pelles. Ili es superficialmen simil a reptiles, ma, junt con mammales e avies, li reptiles es amniotes e ne besona corpores de aqua in quel a propagar. Con lor complex besones reproductiv e pelles permeabil, amfibies es sovente indicatores ecologic, e in recent decennies, li population de multi species ha diminuet dramaticmen tra li munde.

Li prim amfibies evoluet in lu Devonian ex piscs sarcopterygian con pulmones e ossosi pinnes, trates que esset avantageosi por adaptar a terre sicc. Ili diversificat e devenit dominant durante li periodes Carboniferosi e Permian, ma esset deplazzat poy per li reptiles e altri vertebrates. Trans témpor, amfibies diminuet in ambi grandore e diversitá, e li solmen remanent subclasse es Lissamphibia.

Li tri ordines modern de amfibies es Anura (li ranes e rospes), Caudata/Urodela (li salamandres), e Gymnophiona/Apoda (li cecilianes). Li tot númere de savet species de amfibies es circa 7.000, de quel quasi 90% es ranes. Li plu micri amfibie (e vertebrate) del munde es un ran de Nov Guinea (*Paedophryne amauensis*) con un longore de solmen 7,7 millimetres. Li plu grand vivent amfibie es li 1,8 metre long Chinesi salamandre gigant (*Andrias davidianus*), ma it es nanat per li extint, 9 metre *Prionosuchus* del medie de lu Permian de Brasil. Li studie de amfibies es nominat batracologie, ma li studie de ambi reptiles e amfibies es nominat herpetologie.

## Vide anc

* Vertebrate

## Referenties